Η μακαρονάδα με miso και παρμεζάνα που έγινε viral, διά χειρός Νένας Ισμυρνόγλου
Ιαπωνικά υλικά σε ιταλική πάστα; «Ιεροσυλία» θα πουν οι Ιταλοί. Πρωτότυπη και γευστικότατη, με βαθιά, γεμάτη νοστιμιά από το miso, το βούτυρο και την παρμεζάνα, λέμε εμείς, οι New York Times και η Νένα.
1 πακέτο (500 γρ.) σπαγγέτι, 100 γρ. βούτυρο κατσικίσιο, 60 γρ. καβουρδισμένα αμύγδαλα, χοντροκομμένα, 100 γρ. παρμεζάνα τριμμένη, 40 γρ. πάστα misο (ιαπωνική πάστα από φασόλια, σόγια ή ρύζι σε ζύμωση – βρίσκουμε σε μεγάλα σούπερ μάρκετ και καταστήματα με έθνικ προϊόντα), λίγα Kisami Nori, τριμμένα για το σερβίρισμα (φύκια, ψημένα και κομμένα – σε καταστήματα με έθνικ προϊόντα), αλάτι
Για να φτιάξουμε μακαρονάδα με μίσο και παρμεζάνα αρχικά βράζουμε τα σπαγγέτι σε άφθονο αλατισμένο νερό που κοχλάζει, σύμφωνα με τις οδηγίες της συσκευασίας.Τα στραγγίζουμε και κρατάμε 300 ml από το νερό τους.Στην ίδια κατσαρόλα, άδεια πλέον, ζεσταίνουμε σε μέτρια φωτιά το βούτυρο με το μίσο και το νερό που κρατήσαμε για 2-3 λεπτά, μέχρι να σχηματιστεί μια σάλτσα.Προσθέτουμε τα μακαρόνια και το τυρί και ανακατεύουμε να αναμειχθούν.Πασπαλίζουμε με τα αμύγδαλα και τα φύκια και σερβίρουμε αμέσως.
Ζυμαρικά,Τυρί